
Sebesült kimentés rendszerének alkalmazása hazánkban és külföldön (Medevac, Casevac)

REZÜMÉ
Szerző: Bartha Judit htj
Oktatási intézmény, kar, szak: Nemzeti Közszolgálati Egyetem, Hadtudományi és Honvédtisztképző Kar, Katonai Vezetői Szak
Konzulens neve, beosztása: Magyar István alezredes, Összhaderőnemi Tanszék, Lövész Szakcsoport, egyetemi tanársegéd
Pályamunka címe: Sebesült kimentés rendszerének alkalmazása hazánkban és
külföldön, (MEDEVAC, CASEVAC)
Motto: „Senkit sem hagyunk hátra”
Dolgozatomban a sebesült katonák harctérről történő mentéséről, a „katonai sebesült kiürítésről”, illetve az azzal kapcsolatos egészségügyi biztosításról igyekeztem minél több információt összegyűjteni és elemezni, továbbá szemléltetni annak folyamatrendszerét ábrákkal, képekkel és nyomtatványokkal. A kutatásaim során döbbentem rá igazán, mennyire összetett és szerteágazó ez a rendszer. Hatalmas területet ölel fel. Munkámban próbáltam legalább érintőlegesen megmutatni ezeket a területeket és elméleti, valamint gyakorlati képet adni a rendszer sajátosságairól. Elsősorban azoknak ajánlanám ezt a dolgozatot, akik kiindulópontot keresnek ehhez a témához. Ebből az összefoglalóból lehet továbblépni és részleteiben is elmerülni a témában.



